Pajung tinduk

Pajung tinduk nya siti gaya, maya dani tauka tinduk, ke alai orang nya sedar tang dalam gaya ti pajung selampur tubuh penuh. Maya episod, orang nya tau igau (ninga, ngasai, tauka meda utai ti nadai dia), ti suah ngujungka iya takut. Episod umum iya enda lebih ari beberapa minit. Iya tau nyadi baru mayuh kali tauka nyadi nyadi siti episod.

Penyadu tu tau nyadi ba sida ke bepengerai tauka sida ke bisi narkolepsi, tauka iya tau nyadi ba ruang bilik asil ari ubah genetik ke spesifik. Penusah tu tau nyadi ketegal kurang tinduk, stres psikologi, tauka kitar tinduk ti enda normal . Mekanisme ke nyadi pun iya dipelabaka bisi kaul enggau disfungsyen dalam tinduk REM.Avidan AY, Zee PC (2011). Handbook of Sleep Medicine (2nd ed.). Lippincott Williams & Wilkins. p. Chapter 5. ISBN 978-1-4511-5385-9. Diagnosis bepelasarka penerang sesiku orang. Kondisi bukai ti tau mantaika sebaka nyengkaum narkolepsi, sawan atonik, enggau pajung berkala hipokalemik. Pilih chara ngubat pajung tinduk udah kurang dipansik. Dikemendarka ngambika orang diperansang madahka gaya tu suah nyadi lalu umum iya enda balat. Pengawa bukai ke tau diuji nyengkaum pemeresi tinduk, terapi ulah kognitif, enggau ubat antidepresan.

Entara 8% ngagai 50% orang ngasaika pajung tinduk ba sekeda maya sekumbang sida idup.Avidan AY, Zee PC (2011). Handbook of Sleep Medicine (2nd ed.). Lippincott Williams & Wilkins. p. Chapter 5. ISBN 978-1-4511-5385-9. Urung 5% orang bisi episod ti tetap. Lelaki enggau indu sama kena empas.  Penyakit pajung tinduk udah dipejuraika sepemanjai sejarah. Iya dipelabaka bisi bejalaika tanggungpengawa dalam nempa cherita pasal penaban alien enggau pekara paranormal bukai.

Kereban sanding